वन्दे मातरम्
बंगाल में चले स्वाधीनता-आन्दोलन के दौरान विभिन्न रैलियों में जोश भरने के लिए यह गीत गाया जाने लगा। धीरे-धीरे यह गीत लोगों में अत्यधिक लोकप्रिय हो गया। ब्रिटिश सरकार इसकी लोकप्रियता से भयाक्रान्त हो उठी और उसने इस पर प्रतिबन्ध लगाने पर विचार करना शुरू कर दिया। सन् १८९६ में भारतीय राष्ट्रीय कांग्रेस के कलकत्ता अधिवेशन में गुरुदेव रवीन्द्रनाथ ठाकुर ने यह गीत गाया। पाँच साल बाद यानी सन् १९०१ में कलकत्ता में हुए एक अन्य अधिवेशन में श्री चरणदास ने यह गीत पुनः गाया। सन् १९०५ के बनारस अधिवेशन में इस गीत को सरलादेवी चौधरानी ने स्वर दिया।
हरवंशलाल ओबराय
विदेशों में डॉ. ओबराय का प्रथम भाषण (?) मिशिगन विश्वविद्यालय (सं.रा. अमेरिका) के सभागार में 11 सितम्बर, 1963 को प्रथम विश्व धर्म संसद (शिकागो, 1893 ई.) की 70वीं वर्षगाँठ पर आयोजित सम्मेलन पर हुआ। उस सम्मेलन में इस द्वितीय विवेकानन्द को सुनने के लिए बिड़ला प्रौद्योगिकी संस्थान (बीआईटी, मेसरा, राँची) के प्रतिनिधि चन्द्रकांत बिड़ला उपस्थित थे। वह डॉ. ओबराय का व्याख्यान सुनकर भाव-विभोर हो उठे और उन्होंने निश्चय किया कि वे उन्हें बीआईटी में लायेंगे।